
Palanga
Palangos miesto apylinkės teismo teisėja Diana Jakštienė, rašytinio proceso tvarka, už akių išnagrinėjusi civilinę bylą pagal ieškovo AB bankas „Snoras“ ieškinį atsakovui A. B. dėl skolos priteisimo,
Aprašomoji dalis
nustatė:
Ieškovas prašo priteisti iš atsakovo 3153,33 Lt įsiskolinimą, 1432,16 Lt delspinigių, 6 procentų dydžio metines palūkanas už priteistą likusių mokėjimų sumą - 3153,33 Lt nuo bylos iškėlimo teisme iki teismo sprendimo visiško įvykdymo bei bylinėjimosi išlaidas.
Ieškovas nurodė, kad AB bankas SNORAS ir atsakovas A. B. 2008-04-14 sudarė pirkimo išsimokėtinai sutartį Nr. SL080404L990001 pagal kurią atsakovui A. B. buvo suteiktas kreditas su sąlyga, kad atsakovas laiku grąžins panaudoto kredito sumą, kas mėnesį mokėdamas sutartyje nustatytas įmokas, palūkanas ir kitus įkainiuose numatytus mokesčius. Savo prievolės atsakovas A. B. tinkamai nevykdė. Atsakovui ieškovas pateikė pretenziją ir raginimus tinkamai vykdyti prievolę. Tačiau skola nebuvo padengta.
Atsakovui procesiniai dokumentai, pranešimai pateikti atsiliepimą į ieškinį įteikti tinkamai, praneštos atsiliepimo nepateikimo pasekmės, atsiliepimas į ieškinį negautas, todėl ieškovo prašymas priimti sprendimą už akių tenkintinas (Lietuvos Respublikos civilinio proceso kodekso (toliau – CPK) 122 straipsnio 1 dalis, 123 straipsnio 1 dalis, 124 straipsnio 1 dalis, 2 dalis, 142 straipsnio 4 dalis, 262 straipsnio 2 dalis, 285 straipsnio 1-2 dalys).
Ieškinys tenkintinas pilnai (Lietuvos Respublikos civilinio kodekso (toliau – CK) 6.1-6.4 str., 6.37 str., 6.38 str. 1 d., 6.59 str., 6.71 str., 6.73 str. 1 d., 6.81 str., 6.200 str., 6 .205 str., 6.76-6.77 str., 6.210 str., 6.261 str., 6.873 str. 1 d., 6.874 str., 6.886 str. 1 d., 6.887 str., 6.888 str.-6.891 str.).
Rašytine bylos medžiaga nustatyta, kad AB bankas SNORAS ir atsakovas A. B. 2008-04-14 sudarė pirkimo išsimokėtinai sutartį Nr. SL080404L990001 pagal kurią atsakovui A. B. buvo suteiktas kreditas su sąlyga, kad atsakovas laiku grąžins panaudoto kredito sumą, kas mėnesį mokėdamas sutartyje nustatytas įmokas, palūkanas ir kitus įkainiuose numatytus mokesčius. Nustatyta, kad atsakovas A. B. prievolės tinkamai neįvykdė, pagal pateiktus ieškovo paskaičiavimus atsakovas A. B. liko skolingas 3153,33 Lt pagal sutartį likusių mokėjimų, 1432,16 Lt delspinigių. Prievolės turi būti vykdomos sąžiningai, tinkamai bei nustatytais terminais.
Esant šioms aplinkybėms, nustačius, kad paskolos grąžinimo prievolė ieškovui pilnai neįvykdyta, ieškovui iš atsakovo priteistina 3153,33 Lt pagal sutartį likusių mokėjimų, 11432,16 Lt delspinigių - viso 4585,49 Lt.
Kadangi atsakovas praleido terminą įvykdyti piniginę prievolę, tai iš atsakovo ieškovo naudai taip pat priteistinos 6 procentų dydžio metinės palūkanos už priteistą likusių mokėjimų sumą - 3153,33 Lt nuo bylos iškėlimo teisme iki teismo sprendimo visiško įvykdymo (CK 6.210 str. 1 d., 6.37 str. 2 d.).
Motyvuojamoji dalis
Iš atsakovo priteistinos ieškovo turėtos bylinėjimosi išlaidos - žyminis mokestis proporcingai pagal tenkinamų reikalavimų dydį (CPK 79 str., 93 str. 1 d).
Rezoliucinė dalis
Vadovaudamasi Lietuvos Respublikos Civilinio proceso kodekso 285 straipsnio 2 dalimi ir 286 straipsniu,
nusprendžia:
ieškinį tenkinti.
Priteisti ieškovo AB bankas „Snoras“ naudai iš atsakovo A. B. 3153,33 Lt pagal sutartį likusių mokėjimų, 1432,16 Lt delspinigių, 6 procentų dydžio metines palūkanas nuo 3153,33 Lt sumos nuo 2010-08-25 iki teismo sprendimo visiško įvykdymo bei 138,00 Lt bylinėjimosi išlaidų.
Atsakovas šio sprendimo nei apeliacine, nei kasacine tvarka skųsti negali, tačiau per 20 dienų nuo sprendimo priėmimo dienos Palangos miesto apylinkės teismui turi teisę paduoti pareiškimą dėl šio sprendimo už akių peržiūrėjimo.
Ieškovas per 30 dienų nuo šio sprendimo priėmimo dienos sprendimą gali skųsti apeliacine tvarka Klaipėdos apygardos teismui per Palangos miesto apylinkės teismą.
Sprendimas įsiteisėja po 20 dienų nuo sprendimo priėmimo dienos, jeigu nepaduodamas pareiškimas dėl sprendimo už akių peržiūrėjimo.
Teisėja Diana Jakštienė

